Din data de 23 decembrie 2020, Stelian Ion ocupă postul de ministru al Justiției în Guvernul Florin Cîțu. Acesta și-a asumat ca principal obiectiv corectarea legilor justiției modificate de coaliția PSD-ALDE în perioada 2017-2020. Printre măsurile propuse se numără: desființarea Secției pentru Investigarea Infracțiunilor din Justiție (SIIJ) din cadrul Parchetului General, repornirea anticorupției și antifraudei, încetarea pensionării anticipate a magistraților, punerea în acord a legislației justiției și codurilor penale cu deciziile Curții Constituționale, reluarea dosarelor istorice (Revoluției, Mineriadele, 10 August) și repatrierea condamnaților care au părăsit România.